Universidat Jaguellonica

A Universidat Jaguellonica (en polaco Uniwersytet Jagielloński, UJ; en latín Universitas Jagellonica Cracoviensis) ye una universidat polaca, situata en Cracovia. Fue fundata en 1364 por Casimiro III o Gran con o nombre d'Academia de Cracovia (Akademia Krakowska), nombre que se fació servir dica 1817, cuan li'n cambeyoron por (Uniwersytet Jagielloński) en honor a la dinastía d'os Jogaila, que estió mecenas d'esta universitat y con qui destacó en tiempos de l'Humanismo y Renaiximiento. Ye a segunda universidat mes antiga d'Europa Central, dezaga d'a Universidat de Praga. As facultaz d'astronomía, dreito y teolochía atrayoron autors eminents como Stanisław de Skarbimierz, Paweł Włodkowic, Jan de Głogów, y Albert Brudzewski, qui dende 1491 dica 1495 estió un d'os mayestros de Nicolau Copernico. A Universidat Jaguellonica estió a primera universidat d'Europa en creyar catedras independients en Matematicas y Astronomía. Vinclos externos (pl)/(en) Pachina web oficial de l'Universidat Jaguellonica.